Пенсіянерка з райцэнтра прасіла дэпутата пасадзейнічаць ў далейшым працаўладкаванні, улічваючы складаную жыццёвую сітуацыю. Мужчыну з Вулькі-Аброўскай турбуе небяспечнае скрыжаванне непадалёку ад будынка былога мясцовага ФАПа, дзе назіраецца ажыўлены аўтамабільны рух. На думку мясцовага жыхара, каб вадзіцелі зніжалі хуткасць і звярталі ўвагу на бяспеку, тут неабходна ўсталяваць штучную няроўнасць. Яшчэ два жыхары з Івацэвічаў звярнуліся да дэпутата: аднаго турбуе пытанне па функцыянаванні гарадскіх лазняў, а другі занепакоены несвоечасовай уборкай адходаў драўніны на пляцоўках, якія рыхтуюцца для загатоўкі торфасыравіны. Жыхарка Косава прасіла патлумачыць пытанне атрымання субсідыі на пагашэнне крэдыта, а жанчына з былога ваеннага гарадка (цяпер вуліца Рэгіноўская Волькі) цікавілася аб долевым удзеле ў будаўніцтве жылля і пытаннях устанаўлення арэнднай платы.